*Kibo* moduļa sastāvdaļas
**Japānas eksperimentu modulis** jeb **Kibo** (きぼう, *Kibō* — 'cerība') ir Japānas finansēts un izgatavots Starptautiskās kosmiskās stacijas komponents. Moduļa sistēmu kosmosā paredzēts nogādāt trīs Space Shuttle reisos 2008. — 2009. gadā.

Komponenti
----------

Hermētiskais modulis montāžas telpā
Eksperimentu kravas modulis montāžas telpā
*Kibo* sastāv no četriem pamata komponentiem:

* "Hermētiskais modulis" (*Pressurized Module*, *PM*) ir bāzes elements, pie kura tiks pievienoti citi komponenti. Tas ir cilindra formas, 11,2 m gadumā un 4,4 m diametrā. Masa ir 15 900 kg. Tajā atradīsies 10 standarta statīvi iekārtu un materiālu izvietošanai.
* "Vaļējā platforma" (*Exposed Facility*, *EF*), saukta arī par "terasi", atradīsies ārpusē, *PM* galā (kur ir slūžu kameras lūka). Uz tās tiks izvietoti materiāli, lai veiktu eksperimentus atklātā kosmiskā vidē.
* "Eksperimentu kravas modulis" (*Experiment Logistics Module*, *ELM*) paredzēts kravu uzglabāšanai un pārvietošanai. Ar to var eksperimentu rezultātus nogādāt atpakaļ uz zemi, *ELM* ievietojot kosmoplāna kravas telpā, ka arī atkārtoti nogadāt stacijā. Tas sastāv no divām sekcijām:
	+ "Hermētiskā sekcija" (*Japanese Experiment Logistics Module, Pressurized Section*, *JLP*) būs papildu hermētiskā telpa Hermētiskajam modulim.
	+ "Nehermētiskā sekcija" atradīsies piestiprināta pie *EF*.
* "Tālvadības manipulatora sistēma" (*JEM RMS*) ir manipulators, kas tiks piestiprināts *PM* galā. Tas paredzēts *EF* apkalpošanai, kā arī aprīkojuma pārvietošanai no un uz *ELM*.

Starptautiskajā kosmiskajā stacijā
----------------------------------

### STS-123 — *JLP* pārvietošana uz *Harmony*

*JLP* īslaicīgajā atrašanās vietā uz Harmony moduļa
"Eksperimentu kravas moduļa hermetizetā sekcija" (*JLP*) kosmosā tika palaista 2008. gada 11. martā Space Shuttle misijā STS-123. 13. martā Endeavour saslēdzās ar Starptautisko kosmisko staciju.

14. martā notika iziešana kosmosā, kurā piedalījās kosmonauti Ričards Linehens un Gerets Reismens. Viņi kosmoplāna kravas telpa veica *JLP* sagatavošanu pārvietošanai uz staciju. Pēc tam viņi veica citus darbus, bet no stacijas iekšpuses japānis Takao Doi vadīja stacijas manipulatoru Canadarm2, lai pārvietotu sekciju uz īslaicīgo novietni Harmony moduļa augšpusē. Komponents tika pieslēgts 08:06 UTC.

15. martā 01:23 UTC tika atvērtas lūkas uz jaunpievienoto *JLP*. Takao Doi un SKS 16. ekspedīcijas komandiere Pegija Vitsone pirmie iegāja modulī. Nākamājās dienās notika moduļa dekonservācija.

### STS-124

* "Hermētiskais modulis" (*PS*), "Tālvadības manipulatora sistēma" (*JEM RMS*) — 2008. gada 25. maiju, STS-124.

### STS-127 — Vaļējās platformas uzstādīšana

*JEF-EF* pārvietošana ar *Endeavour* manipulatoru
"Vaļējā platforma" (*Exposed Facility*) tika palaista 2009. gada 15. jūlijā misijā STS-127 ar Endeavour.

18. jūlijā notika iziešana kosmosā, kurā kosmonauti Deivids Volfs un Timotijs Kopra sagatavoja Vaļējo platformu kosmoplāna kravas telpā: noņēma siltumizolacijas pārklājus, atvienoja elektrokabeļus. *JEF* no kravas telpas īsi pirms 18:00 UTC tika izcelts ar stacijas manipulatoru, kuru vadīja Koiči Vakata un Daglass Hērlijs. Pēc tam platformu pārņēma *Endeavour* manipulators, kuru vadīja Žilija Pajeta. Tad stacijas manipulators tika pārvietots uz stacijas fermas kreiso pusi, no kurienes tika pārņemta Vaļējā platforma un uzstadīta Kibo moduļa galā, savienošana notika 19:29 UTC. Kibo moduļa manipulators ar kameru tika izmantots uzstādīšanas procesa novērošanai.

21. jūlijā pie Japānas Vaļējās platformas tika pievienota eksperimentu platforma. Virpirms to no *Endeavour* kravas telpas izcēla ar kosmoplāna manipulatoru. Tad to pārņēma stacijas manipulators un novietoja vajadzīgajā vietā. Pēc eksperimentu izpildes šo paleti atgriezīs uz zemes ar kādu no *Space Shuttle*.

Kristofers Kesidijs darbojas pie *JEF*
22. jūlijā iziešanā kosmosā Kristofers Kesidijs noņēma siltumaizsardzības pārklāju no iepriekšējā dienā uzstādītās Japānas eksperimentu platformas. Savukārt Volfs no *Harmony* moduļa noņēma rokturus un citas ierīces, lai atbrīvotu vietu gaidāmajam Japānas automātiskajam kravas kuģim HTV.

23. jūlijā ar Kibo moduļa manipulatoru tika sākts uzstādīt eksperimentus atklātajā platformā. Trīs eksperimentu iekārtas tika pārvietotas no kravas platformas: *Monitor of All-sky X-ray Image*, *Inter-orbit Communication System* un *Space Environment Data Acquisition Equipment-Attached Payload*.

26. jūlijā no *Endeavour* kravas telpas ar kosmoplāna manipulatoru tika izcelts Japānas Vaļējās sekcijas kravas nesējs. Tad to pārņēma stacijas manipulators.

27. jūlijā iziešanā kosmosā Kesidijs un Maršbērns uzstādīja videokameras pie Japānas Vaļējās platformas, kuras izmantos Japānas kravas kuģa saslēgšanās laikā. Kameras atradās starta konfigurācijā, un tās vajadzēja uzstādīt darba konfigurācijā, tādējādi pabeidzot *JEF* montāžu.

### HTV-1

2009. gada 17. septembrī stacijā ieradās kravas kuģis HTV-1, pirmais no H-II Transfer Vehicle sērijas. Tas tika pievienots pie Harmony moduļa.
23. oktobrī ar stacijas manipulatoru no *HTV-1* nehermētiskā segmenta tika izņemta Atklātā palete (*Exposed Pallet*, *EP*) un uzstādīta uz *Kibo* Vaļējās platformas (*EF*). 24. oktobrī notika Vaļējās paletes izkraušana. Vispirms ar *Kibo* manipulatoru 09:21 UTC tika satverta *HREP* eksperimentu iekārta un uzstādīja uz *EF* pievienošanas vietas 6 (*Exposed Facility Unit 6: EFU6*) 11:15 UTC. Pēc tam 14:23 UTC tika satverta *SMILES* iekārta un pārvietota uz pozīciju Nr. 3 (*EFU3*), ko pabeidza 18:12 UTC. 25. oktobrī Iztokšoto Vaļējo paleti pārvietoja atpakaļ uz *HTV-1*. Bez tam no *HTV-1* hermētiskās sekcijas *Kibo* iekšienē tika pārnestas mantas. *HTV-1* staciju atstāja 2009. gada 30. oktobrī.

Atsauces
--------

1. ↑  «STS-123 MCC Status Report #07». Arhivēts no oriģināla, laiks: 2016. gada 3. martā. Skatīts: 2008. gada 14. martā.
2. ↑  Doi, crewmates enter Japanese module Archived 2008. gada 11. maijā, *Wayback Machine* vietnē. WILLIAM HARWOOD, 2008-03-15
3. ↑  STS-127 MCC Status Report #07
4. ↑  The HTV Exposed Pallet installed on Kibo’s Exposed Facility Archived 2009. gada 21. oktobrī, *Wayback Machine* vietnē. iss.jaxa.jp, 2009-09-24 (angliski)
5. ↑  TSMILES and HREP installed on Kibo’s Exposed Facility Archived 2009. gada 21. oktobrī, *Wayback Machine* vietnē. iss.jaxa.jp, 2009-09-25 (angliski)
6. ↑  HTV Exposed Pallet returned back into HTV Unpressurized Logistics Carrier Archived 2009. gada 21. oktobrī, *Wayback Machine* vietnē. iss.jaxa.jp, 2009-09-26 (angliski)

Ārējās saites
-------------

* Kibo JAXA mājaslapā

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * s
* d
* l
Starptautiskās kosmosa stacijas komponenti |
| --- |
|  |
| Lielākiekomponentiorbītā | 
* *Zarja* (FGB)
* *Zvezda* (SM)
* *Unity* (Node 1)
* *Harmony* (Node 2)
* *Tranquility* (Node 3)
* *Destiny*
* *Columbus*
* *Kibō* (PM, ELM-PS, EF)
* *Quest*
* *Rassvet* (MIM-1)
* *Poisk* (MIM-2)
* *Cupola*
* *Leonardo* (PMM)
* Integrētā kopnes struktūra (ITS)
* *Nauka* (MLM-U)
* *Pričal*

* *Darbību beiguši*: *Pirs* (SO1)

 |  |
|  |
| Citas iekārtasorbītā | 
* *Canadarm2* (MSS)
* *Dextre* (SPDM)
* *Kibo* manipulators
* OBSS
* *External Stowage Platforms* (ESPs)
* *ExPRESS Logistics Carriers* (ELC)
* *Pressurized Mating Adapters* 1, 2, 3 (PMA)
* *Alpha Magnetic Spectrometer*
* *European Robotic Arm* (ERA)
* *Bishop*

 |
|  |
| Periodiski | 
* Daudzuzdevumu loģistikas moduļi (MPLM)
* *Kibo* (ELM-ES)

 |
|  |
| Transportkuģi | 
* *Pagātnē*: Space Shuttle
* Automated Transfer Vehicle (ATV)

* *Pašlaik*: Sojuz
* Progress
* H-II Transfer Vehicle (HTV)
* Dragon
* Cygnus

 |
|  |
| Pamatekspedīcijas |

 |

|  |  |  |  |
| --- | --- | --- | --- |
| 

| * s
* d
* l
Starptautiskās kosmosa stacijas pašreizējā konfigurācija |
| --- |
|  |
| 

```
                                          S6
                                          /
                                        S5
                                        /
                                     S3/S4
                      Crew-7          /                        Progress MS-23
                        | Columbus  S1       Quest                 |
                      PMA3/         /      Z1 /                  Poisk
                        |/         S0       |/                     |
            — PMA2 — Harmony — Des/tiny — Unity — PMA1 — Zarja — Zvezda — Progress MS-24
                       /|        P1        /|             |        |
                      /         /         / Cygnus      Rassvet   Nauka
                   Kibo      P3/P4 PMM—Tranquility—BEAM   |        |
                              /         /|          Sojuz MS-24   Pričal
                             P5        / Cupola                    |
                            /      Bishop                       
                           P6
```

Informācija atjaunota: 2023-09-27 |

 |